Gimnazija Andrije Mohorovičića Rijeka

PLAN ODRŽAVANJA HIGIJENE I PROPISANE DEZINFEKCIJE

1. Spremačice i domar prvi ulaze u ustanovu i zadnji odlaze nakon dezinfekcije svih korištenih površina.

2. Tijekom nastave svaka spremačica se nalazi na svom katu, a domar na ulazu u zgradu.

3. Tijekom nastave (dok su učenici u učionici), svaki sat, spremačice na svom zaduženom prostoru dezinficiraju dodirne površine kao što su kvake, ručke na prozorima, tipke vodokotlića, daljinske prekidače za struju, te druge dodirne površine koje koristi veći broj osoba.

4. Na velikom odmoru spremačice u svojim zaduženim učionicama dezinficiraju dodirne površine kao što su kvake, ručke na prozorima, prekidači za struju te druge dodirne površine koje koristi veći broj osoba.

5. Kada Škola radi u jutarnjoj smjeni prije početka nastave spremačice dezinficiraju prostore s „naše“ strane zgrade (strana PRHG po dogovoru se dezinficira večer prije).

6. Kada Škola radi u popodnevnoj smjeni nakon nastave spremačice dezinficiraju „našu“ stranu zgrade.

7. Po dogovoru s PRHG između smjena od 13:30 do 14:00 sati spremačice obiju gimnazija dezinficiraju sve prostore sa svoje strane.